ການແຂ່ງຂັນ ເຕະບານໂລກ ມືີ້ນີ້ ຈະມີສາມຄູ່ ດ້ວຍກັນ (ສະໄລດ໌) 
ການແຂ່ງຂັນເຕະບານໂລກ ໃນວັນເສົາມືີ້ນີ້ ຈະມີສາມຄູ່ດ້ວຍກັນ ແຕ່ຄູ່ທີ່ສຳຄັນ ແມ່ນເຢຍຣະມັນ ລົງສະໜາມ ສູ້ກັບການາ ໃນກຸ່ມ G.
ການແຂ່ງຂັນເຕະບານໂລກທີ່ປະເທດບຣາຊິລ ໃນວັນເສົາ ມື້ນີ້ ຈະມີສາມຄູ່ດ້ວຍ ກັນ ຊຶ່ງຄູ່ສຳຄັນສຸດກໍຄືເຢຍຣະມັນສູ້ ກັບການາ ໃນກຸ່ມ G ທີ່ຫລີ້ນຢູ່ເດີ່ນເມືອງ Flotaleza ເຢຍຣະມັນ ແມ່ນທີມແຖວໜ້າທີມນຶ່ງໃນຈຳນວນ 32 ປະເທດທີ່ເຂົ້າຮ່ວມການ ແຂ່ງຂັນເຕະບານໂລກປີນີ້ ແລະ ໄດ້ຊະນະປອກຕຸຍການໃນການແຂ່ງຂັນຄັ້ງທຳ ອິດ ສ່ວນການາ ໄດ້ເສຍໄຊໃຫ້ແກ່ ສະຫະລັດ ສ່ວນການແຂ່ງຂັນອີກສອງຄູ່ໃນວັນເສົາມື້ນີ້ ແມ່ນຢູ່ໃນກຸ່ມ F ຄື ອາເຈັນຕີນາ ຈະສູ້ກັບ ອີຣ່ານ ທີ່ເດີ່ນເມືອງ Belo Horizonte ຊຶ່ງເປັນຄູ່ທຳອິດໃນການແຂ່ງຂັນມື້ນີ້ ແລະໄນຈີ ເຣຍ ສູ້ກັບບອສເນຍ-ເຮີເຊີໂກວິນາ ຢູ່ທີ່ເດີ່ນເມືອງ Cuiaba ອັນເປັນການແຂ່ງຂັນຄູ່ສຸດ ທ້າຍຂອງມື້ ອາເຈັນຕີນາ ໄດ້ຊະນະການແຂ່ງຂັນເທື່ອທຳອິດ ແຕ່ວ່າມີຄວາມຫວັງທີ່ຈະປັບ ປຸງໃຫ້ດີຂື້ນກວ່າເກົ່າ ແທນທີ່ຈະຫລີ້ນແບບໜ້າເບື່ອບໍ່ມີຊີວິດຊີວາ ໃນຂະນະທີ່ອີຣ່ານ ສະເໝີກັນ ບໍ່ໄດ້ຄະແນນມາກ່ອນ ແລະຕ້ອງການຈະໄຊຊະນະໃນວັນເສົາມື້ນີ້ເພື່ອຈະສາມາດຢູ່ໃນ ການແຂ່ງຂັນໄດ້ຕໍ່ໄປ ທັງໄນຈີເຣຍ ແລະບອສເນຍ-ເຮີເຊໂກວີນາ ຕ່າງກໍຕ້ອງການຢາກເປັນຜູ້ຊະນະ ເພື່ອຈະ ກ້າວເຂົ້າໄປຫລິ້ນໃນຮອບ 16 ທີມໄດ້ ໃນວັນສຸກວານນີ້ ຄອັສຕາຣິກາ ແມ່ນມີສິດໄດ້ເຂົ້າໄປຫລິ້ນໃນການແຂ່ງຂັນເຕະບານ ໂລກ ຮອບ 16 ທີມແລ້ວ ໂດຍຊະນະອີຕາລີຢ່າງບໍ່ຄາດຝັນ 1 ປະຕູຕໍ່ 0 ໃນຂະນະທີ່ ຝຣັ່ງ ກໍໄດ້ຮັບການຄໍ້າປະກັນວ່າ ຈະໄດ້ເຂົ້າໄປຫລິ້ນໃນຮອບດັ່ງກ່າວ ຄືກັນ ໂດຍຊະນະ ສະວິສເຊີແລນ 5 ປະຕູຕໍ່ 2 ແລະເອກວາດໍ ຊະນະຮອນດູຣາສ 2 ປະຕູຕໍ່ 1